за морски транспорт и на свързани услуги, от оформяне на офертата до фактурирането, както и издаване на коносаменти от името на дружествата, покупка и препродажба на необходимите свързани услуги, подготовка на документите и предоставяне на необходимата търговска информация;
 ii)
 организиране, от името на дружествата, на временния престой на кораба или поемането на товари при необходимост.
 е)
 „спедиционни услуги“ означава дейности, състоящи се в организирането и контрола на дейностите по превоз от името на изпращачите, посредством придобиване на транспортни и свързани услуги, изготвяне на документи и предоставяне на необходимата търговска информация;
 ж)
 „услуги по фидерни превози“ означава предварителното и последващото транспортиране на международни товари по море, предимно в контейнери, между пристанища, намиращи се в една от страните.
 4. Всяка страна предоставя на корабите, плаващи под флага на другата страна или експлоатирани от доставчици на услуги на другата страна, третиране, което е не по-малко благоприятно от предоставеното на собствените ѝ кораби по отношение на, наред с другото, достъпа до пристанищата, използването на инфраструктурата и допълнителните морски услуги на пристанищата (32), както и налозите и таксите, свързани с тях, митническите съоръжения, предоставянето на корабни стоянки и на съоръженията за товарене и разтоварване.
 5. Страните прилагат ефективно принципа за неограничен достъп до международните пазари на морски транспорт и търговски пътища на основата на пазарни и недискриминационни принципи.
 6. След влизане в сила на настоящото споразумение като прилагат принципите в параграфи 4 и 5 от настоящия член, страните:
 а)
 не въвеждат клаузи за разпределяне на превоза на товари в последващи споразумения с трети държави относно морските транспортни услуги, включително отнасящи се до търговията със сухи и течни насипни товари и редовните търговски линии, и прекратяват действието на подобни клаузи за разпределяне на превоза на товари, в случай че такива са включени в предходни споразумения; и
 б)
 премахват или се въздържат от прилагането на административни, технически или други мерки, които могат да представляват косвено ограничение или да имат дискриминационен ефект за гражданите или дружествата на другата страна при предлагането на услуги в сферата на международния морски транспорт.
 7. Всяка страна позволява на доставчиците на услуги по международен морски транспорт на другата страна да разполагат с представителства на собствената ѝ територия при условия на установяване и работа не по-малко благоприятни от предоставените на собствените ѝ доставчици на услуги или на тези на която и да е трета държава, в случай че последните са по-благоприятни. В съответствие с разпоредбите на раздел 2 от настоящата глава по отношение на дейностите на такива представителства всяка страна разрешава на доставчиците на услуги на другата страна, в съответствие със собствените си законови и подзаконови актове, да упражняват — без да се ограничават само до тях — следните икономически дейности:
 а)
 обявяване, предлагане на пазара и продажба на услуги в сферата на морския транспорт и свързаните с тях услуги — от предложението за цена до оформянето на фактурата — от собствено име или от името на друг доставчик на услуги в сферата на международния морски транспорт чрез пряк контакт с клиентите;
 б)
 осигуряване на търговска информация по всякакъв начин, включително с компютризирани информационни